section_heading: Životopis
paragraph_text: Osnovnu školu i gimnaziju završio u Bugojnu. Na Arhitektonskom je fakultetu u Sarajevu diplomirao 1984. godine. Autor je niza projekata iz oblasti arhitekture i urbanizma. Član je Hrvatske komore arhitekata i član Društva urbanista BiH. Na polju kulture, stalni je član HKD Napredak, podružnica Bugojno, član Napretkove Središnje uprave Sarajevo te suradnik i često promotor likovnih izložbi i književnih djela i u izdanju Hrvatske uzdanice iz Uskoplja.